Eg trur vel at kjennskapen til den menneskelege natur er nokså likeleg fordelt mellom partia.(Munterheit i salen) Eg takkar statsråden for svaret, men eg synest vel at han snakka seg noko vekk frå den hovudfokuseringa som eg hadde, sjølv om eg då deler det engasjementet. Eg trur nok han òg kom i fare for å beskrive den førre regjeringa sin strategi ganske feil dersom den einaste strategien ho hadde, skulle vere «avholdenhet». Eg gjentek difor spørsmålet. Det er eit vedtak om at det skal kome ein ambassadør for born, og det er eit viktig tiltak. Eg går ut frå at statsråden har nokre tankar – om han ikkje kan talfeste nokon dato så i alle fall seia noko om kor nær føreståande det er. Og likeins når det gjeld den kvinne- og likestillingsstrategien som var varsla skulle kome i 2005. Vel har vi fått eit regjeringsskifte, men det kan då ikkje ha vorte nokon arbeidsstopp oppe i Utviklingsdepartementet? Difor bed eg om at statsråden er litt meir konkret på det. Så får vi kome tilbake til dei nye strategiane, der statsråden varslar ein ny kurs.(Presidenten klubbar.) (Munterheit i salen) (Presidenten klubbar.)